পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
জন সেলবি
টেস্ট ক্রিকেটের ইতিহাসে সর্বপ্রথম টেস্ট খেলায় অংশগ্রহণের সৌভাগ্য হয় তাঁর। ১৫ মার্চ, ১৮৭৭ তারিখে মেলবোর্নে অনুষ্ঠিত ঐ টেস্টে দুই অবস্থানে থেকে ব্যাটিং করেন। এছাড়াও উইকেট-রক্ষকের চলতি দায়িত্ব পালন করেছিলেন জন সেলবি। মূল উইকেট-রক্ষক নিউজিল্যান্ডের ক্রাইস্টচার্চে তখন কারাভোগ করছিলেন। টেস্টটিতে অস্ট্রেলিয়া টসে জয়লাভ করে ব্যাটিংয়ে নামায় তিনি উইকেট-রক্ষক হিসেবে অভিষিক্ত হন। প্রায় দেড়দিন কোনরূপ সফলতা লাভ ছাড়াই সময় কাটান। পরবর্তীতে ইংল্যান্ডের ইনিংস শুরু হলে হ্যারি জাপের সাথে ব্যাটিং উদ্বোধনে নামেন। তবে, ৭ রান করেই তাঁকে বিদায় নিতে হয়।